王薇君

王薇君係臺灣時代力量政治人物，長年關注司法議題同兒童權益，有國民姑姑之稱。佢曾經做過總統府司法改革國是會議委員、依家亦係中華民國兒童權益促進協會理事長。

經歷

早年生涯 
王薇君細個嗰陣，因為家庭經濟變故，小學讀咗三間學校，七年先畢業 。三年級以前喺桃園龜山國小就讀，後來搬到花蓮玉里，喺玉里國小念了四、五年級，跟住又搬到高雄鳳山，一家八口分隔多地，佢同媽媽、弟妹四人同住，爸爸喺台北做嘢，哥哥姊姊喺外地住校或工作。

投身政治 
王薇君嘅姪子王昊喺2011年遭灌毒致死，新聞曝光引起社會譁然。王薇君身為死者嘅姑姑，第一次走上法庭，希望兇手能得到合理嘅制裁。之後，佢就開始長期關注並投入兒童權益維護行動，喺第一線幫助家屬，也參與民間「76行者」團隊，協助修復事故罹難者遺體。

2022年3月，佢加入咗時代力量，繼續進行一啲同幼兒權益有關嘅工作。例如，佢曾經喺2023年新北市幼兒園餵藥案入面，強烈要求跟進新北市政府跟進。

資歷 

臺北市政府-市政顧問 (104/3/10至109/10/23)
 第三屆基隆市政府兒童及少年福利與權益委員會委員
 總統府司法改革國是會議第一分組-委員
 第四屆衛生福利部兒童及少年福利與權益推動小組委員
 CRC兒童權利公約師資資料庫-講師
 法務部矯正署-外部視察委員
 1111人力銀行 2020最感人工作貢獻獎-慈善公益類-冠軍
 第三屆台灣義行獎得獎者
 76行者遺體義務修復團隊發言人

類:人權活動家
類:台灣政治人